“ศูนย์วิจัย SCB” หั่นคาดการณ์ GDP ปีนี้เหลือ -7.8% มองศก.ชะลอหนัก-เสี่ยงปิดกิจการเพิ่ม
"ศูนย์วิจัย SCB" หั่นคาดการณ์ GDP ปีนี้เหลือ -7.8% มองศก.ชะลอหนัก-เสี่ยงปิดกิจการเพิ่ม
"ศูนย์วิจัย SCB" หั่นคาดการณ์ GDP ปีนี้เหลือ -7.8% มองศก.ชะลอหนัก-เสี่ยงปิดกิจการเพิ่ม
15 ก.ย. 2563

ธนาคารไทยพาณิชย์ โดย Economic Intelligence Center (EIC) ปรับลดคาดการณ์เศรษฐกิจไทยปี 63 เป็นหดตัว -7.8% จากเดิมคาดว่าจะหดตัวราว -7.3%  เนื่องจากการฟื้นตัวของเศรษฐกิจไทยมีแนวโน้มชะลอลง เพราะยังมีอุปสรรคของการฟื้นตัวอีกหลายประการ ท่ามกลางความเสี่ยงสำคัญหลายด้าน โดยเฉพาะความเปราะบางในตลาดแรงงานและการปิดกิจการของธุรกิจที่มีแนวโน้มจะเพิ่มขึ้น

“การฟื้นตัวของเศรษฐกิจไทยยังมีอุปสรรคจากแผลเป็นทางเศรษฐกิจ (Scarring effects) ซึ่งประกอบด้วยการปิดกิจการในภาคธุรกิจที่เร่งตัวขึ้นและความเปราะบางในตลาดแรงงาน สะท้อนจากตัวเลขอัตราว่างงานที่เพิ่มสูงขึ้น และจำนวนชั่วโมงการทำงานรวมที่ลดลงมาก อีกทั้งพฤติกรรมการออมเพื่อรองรับความเสี่ยงในอนาคต (precautionary saving) และความจำเป็นในการซ่อมแซมงบดุลที่ได้รับผลกระทบของภาคครัวเรือนและภาคธุรกิจก็จะเป็นอีกหนึ่งปัจจัยที่ส่งผลให้การฟื้นตัวของอุปสงค์ในประเทศทั้งการใช้จ่ายและการลงทุนภาคเอกชนจะเป็นไปอย่างช้าๆ”  SCB EIC ระบุ
 